કોઈ પણ શહેર કે ગામડાના અસ્તિત્વની શરૂઆત થઈ રહી હોય અને તે સમયના લોકોએ પોતાના રક્ષણ માટે બંધાવેલા કિલ્લા, તળાવ, મંદિર, મસ્જિદ કે ગુફાઓનું વર્તમાન સમય સુધી હયાત હોવું, સચવાઈ રહેવું તે એક મોટી વાત છે. તેની હિફાઝત કરી તેના સ્વરૂપને ટકાવી રાખવું તે શહેરના લોકો માટે ગૌરવ લેવા જેવું છે. વર્ષોથી નહીં પણ સદીઓથી કોઈ એક કોમ હિન્દુ હોય, મુસ્લીમ હોય કે અન્ય કોઈપણ કોમ હોય જે તેમના પૂર્વજોના સમયથી અત્યાર સુધી એ જ સ્થળે માથું ટકાવતી આવતી હોય એ પણ એક કરિશ્મા જ છે.